Title: ประกาศกระทรวงมหาดไทย เรื่อง กำหนดที่ตั้งด่านตรวจคนเข้าเมืองและช่องทางให้บุคคลเข้ามาในหรือออกไปนอกราชอาณาจักร และกำหนดให้บุคคลหรือพาหนะที่จะเข้ามาในหรือออกไปนอกราชอาณาจักรผ่านการตรวจของ พนักงานเจ้าหน้าที่ตรวจคนเข้าเมือง (ฉบับที่ 3)

ประกาศกระทรวงมหาดไทย
เรื่อง
กำหนดที่ตั้งด่านตรวจคนเข้าเมืองและช่องทางให้บุคคลเข้ามาในหรือออกไปนอกราชอาณาจักร
และกำหนดให้บุคคลหรือพาหนะที่จะเข้ามาในหรือออกไปนอกราชอาณาจักรผ่านการตรวจของ
พนักงานเจ้าหน้าที่ตรวจคนเข้าเมือง
(ฉบับที่ ๓)

ตามที่ได้มีประกาศกระทรวงมหาดไทย เรื่อง กำหนดที่ตั้งด่านตรวจคนเข้าเมืองและช่องทางให้บุคคลเข้ามาในหรือออกไปนอกราชอาณาจักรและกำหนดให้บุคคลหรือพาหนะที่จะเข้ามาในหรือออกไปนอกราชอาณาจักรผ่านการตรวจของพนักงานเจ้าหน้าที่ตรวจคนเข้าเมือง
ลงวันที่ ๑๐ กันยายน พ.ศ. ๒๕๕๖ และฉบับที่แก้ไขเพิ่มเติม กำหนดชื่อ สถานที่ตั้ง
และช่องทางอนุญาตของด่านตรวจคนเข้าเมืองไว้แล้ว นั้น

สมควรกำหนดชื่อ สถานที่ตั้ง และช่องทางอนุญาตของด่านตรวจคนเข้าเมืองเพิ่มเติม
เพื่อให้สอดคล้องกับสภาวการณ์ปัจจุบัน จึงอาศัยอำนาจตามความในมาตรา ๕
แห่งพระราชบัญญัติคนเข้าเมือง พ.ศ. ๒๕๒๒ ซึ่งแก้ไขเพิ่มเติมโดยประกาศคณะรักษาความสงบแห่งชาติ
ฉบับที่ ๘๗/๒๕๕๗ เรื่อง การแก้ไขเพิ่มเติมผู้รักษาการตามกฎหมายที่เกี่ยวข้องกับอำนาจหน้าที่ของเจ้าพนักงานตำรวจ
ลงวันที่ ๑๐ กรกฎาคม พุทธศักราช ๒๕๕๗ มาตรา ๑๑ และมาตรา ๒๓
แห่งพระราชบัญญัติคนเข้าเมือง พ.ศ. ๒๕๒๒ นายกรัฐมนตรีและรัฐมนตรีว่าการกระทรวงมหาดไทยออกประกาศไว้
ดังต่อไปนี้

ข้อ ๑  ให้ยกเลิกรายชื่อของด่านตรวจคนเข้าเมือง
สถานที่ตั้ง และช่องทางอนุญาตของด่านตรวจคนเข้าเมืองเชียงคาน
ลำดับที่ ๓๖ และด่านตรวจคนเข้าเมืองตาก ลำดับที่ ๕๐ ท้ายประกาศกระทรวงมหาดไทย
เรื่อง กำหนดที่ตั้งด่านตรวจคนเข้าเมืองและช่องทางให้บุคคลเข้ามาในหรือออกไปนอกราชอาณาจักรและกำหนดให้บุคคลหรือพาหนะที่จะเข้ามาในหรือออกไปนอกราชอาณาจักรผ่านการตรวจของพนักงานเจ้าหน้าที่ตรวจคนเข้าเมือง
ลงวันที่ ๑๐ กันยายน พ.ศ. ๒๕๕๖ และให้ใช้ความตามบัญชีท้ายประกาศนี้แทน

ข้อ ๒  ให้เพิ่มเติมรายชื่อของด่านตรวจคนเข้าเมืองสุโขทัย
สถานที่ตั้งและช่องทางอนุญาตของด่านตรวจคนเข้าเมืองสุโขทัย เป็นลำดับที่ ๕๐/๑
และรายชื่อของด่านตรวจคนเข้าเมืองอุตรดิตถ์ สถานที่ตั้งและช่องทางอนุญาตของด่านตรวจคนเข้าเมืองอุตรดิตถ์
เป็นลำดับที่ ๕๑/๑ ในบัญชีรายชื่อด่านตรวจคนเข้าเมืองและช่องทางอนุญาต
ท้ายประกาศกระทรวงมหาดไทย เรื่อง
กำหนดที่ตั้งด่านตรวจคนเข้าเมืองและช่องทางให้บุคคลเข้ามาในหรือออกไปนอกราชอาณาจักรและกำหนดให้บุคคลหรือพาหนะที่จะเข้ามาในหรือออกไปนอกราชอาณาจักรผ่านการตรวจของพนักงานเจ้าหน้าที่ตรวจคนเข้าเมือง
ลงวันที่ ๑๐ กันยายน พ.ศ. ๒๕๕๖

ข้อ ๓[๑]  ประกาศฉบับนี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไป

ประกาศ ณ วันที่ ๑๔ ธันวาคม พ.ศ. ๒๕๖๐
พลเอก ประยุทธ์  จันทร์โอชา
นายกรัฐมนตรี

พลเอก อนุพงษ์  เผ่าจินดา
รัฐมนตรีว่าการกระทรวงมหาดไทย

[เอกสารแนบท้าย]

๑. บัญชีรายชื่อด่านตรวจคนเข้าเมืองและช่องทางอนุญาต

(ดูข้อมูลจากภาพกฎหมาย)

ปุณิกา/อัญชลี/จัดทำ
๑๕
มกราคม ๒๕๖๑

นุสรา/ตรวจ
๑๖
มกราคม ๒๕๖๑

[๑] ราชกิจจานุเบกษา
เล่ม ๑๓๕/ตอนพิเศษ ๗ ง/หน้า ๓๐/๑๒ มกราคม ๒๕๖๑